2017.gada \_\_\_.\_\_\_\_\_\_\_\_\_ Rīkojums Nr.\_\_

Rīgā (prot. Nr.\_\_ \_\_.§)

**Konceptuālais ziņojums**

**“Par valsts līdzdalību SIA “Daugavpils reģionālā slimnīca” pamatkapitālā”**

1. Atbalstīt konceptuālajā ziņojumā "Par valsts līdzdalību SIA “Daugavpils reģionālā slimnīca” pamatkapitālā" (turpmāk – konceptuālais ziņojums) ietverto risinājumu.

2. Pieņemt zināšanai, ka atbilstoši likuma “Par valsts budžetu 2017. gadam” 53. panta pirmajai daļai ir paredzēta VSIA “Daugavpils psihoneiroloģiskā slimnīca” valsts galvotā aizdevuma 11 307 024 *euro* apmērā kapitalizācija.

3. Veselības ministrijai veikt valsts nekustamā īpašuma, adrese: Lielā Dārza iela 60/62, Daugavpils, kadastra Nr. 05000060608 novērtēšanu, valsts nekustamā īpašuma ieguldīšanai VSIA “Daugavpils psihoneiroloģiskā slimnīca” pamatkapitālā.

4. Šī rīkojuma 3.punktā minēto nekustamo īpašumu pēc ieguldīšanas VSIA “Daugavpils psihoneiroloģiskā slimnīca” pamatkapitālā ierakstīt Zemesgrāmatā, reģistrējot apgrūtinājums par labu Veselības ministrijai, nosakot, ka nekustamais īpašums var tikt ieķīlāts vai jebkādi citādi izmantots saistību nodrošināšanai tikai ar Veselības ministrijas atļauju.

5. Veselības ministrijai kā VSIA “Daugavpils psihoneiroloģiskā slimnīca” kapitāla daļu turētājam, saņemot SIA “Daugavpils reģionālā slimnīca” kapitāla daļu turētāju saskaņojumu, veikt darbības SIA “Daugavpils reģionālā slimnīca” pamatkapitāla palielināšanai un valsts līdzdalības iegūšanai, nodrošinot, ka SIA “Daugavpils reģionālā slimnīca” ir VSIA “Daugavpils psihoneiroloģiskā slimnīca” saistību un tiesību pārņēmēja.

Ministru prezidents Māris Kučinskis

Veselības ministre Anda Čakša

Iesniedzējs: Veselības ministre Anda Čakša

Vīza: Valsts sekretārs Kārlis Ketners